
REFERAT
Privind aprobarea Organigramei si a Statului de funcţii a 

Teatrului German de Stat Timişoara 


Având în vedere adresa nr. SC2008 - 007768/10.04.2008 a Teatrului German de Stat Timişoara prin care se înaintează Statul de funcţii şi Organigrama acestei instituţii;
 

Având în vedere avizele Comisiei pentru studii, prognoze, economie, buget, finanţe, impozite si taxe şi Comisiei pentru cultură, ştiinţă, învăţământ, sănătate, protecţie socială, turism, ecologie, sport şi culte din cadrul Consiliului Local al Municipiului Timişoara şi în conformitate cu prevederile art. 36, alin.3, lit. (b) din Legea nr. 215/ 2001 privind administraţia publică locală, precum şi în  temeiul art.45 din Legea nr. 215/ 2001 privind administraţia publică locală;

Propunem aprobarea Statului de funcţii şi Organigrama Teatrului German de Stat Timişoara.

Menţionăm că faţă de numărul de posturi din Statul de funcţii şi Organigrama pe anul 2007, se propune creşterea numărului de posturi de la 105 la 108 fără a se modifica numărul de servicii şi birouri. Creşterea efectivă este însă de doar 1 post (acela de şofer), având în vedere următoarele considerente:

a) un post rezultă prin aceea că directorul nu mai are dreptul de a ocupa o funcţie de execuţie în cadrul instituţiei, potrivit prevederilor art.1, alin.(3) din O.G. nr.26/2005, aprobată cu modificări şi completări prin Legea nr.114/2006;


b) postul de plasatoare I (M) se transformă în 2 (două) posturi a câte jumătate de normă.


În cadrul Statului de Funcţii şi al Organigramei instituţiei propunem spre aprobare următoarele  modificări:

A. Se solicită suplimentarea a 3 posturi:

a) 1 post de director;

b) 1 post de şofer;

c) postul de plasatoare I (M) în 2 (două) posturi a câte jumătate de normă.
B. Posturile vacante amintite mai jos sunt propuse spre transformare astfel:

a) postul de actor I (M) se transformă în consultant artistic I (S);

b) postul de instrumentist II (M) se transformă în inginer IA (S) şef serviciu;

c) postul de bibliotecar I (S) se transformă în postul de sufleor II (S);

d) postul de operator imagine I (M) se transformă în postul de secretar public relations II (S);

e) postul de referent I (M) se transformă în postul de referent IA (M);

f) postul de referent I (M) se transformă în postul de referent I (S);
g) postul de regizor scenă I (S) se transformă în postul regizor scenă I (M);

h) postul de costumier II (G) se transformă în postul de mânuitor montator decor I (M, G);

i) postul de lăcătuş mecanic III (G) se transformă în postul de îngrijitor;

j) postul de economist I (S) se transformă în postul de contabil IA (M).


C. potrivit prevederilor art. 7, alin.(2) din O.G. nr. 10/2008, următoarele posturi unice se transformă astfel:
a) postul de machior – peruchier III (S) se transformă în postul machior – peruchier II (S);

b) postul de pictor executant IV (M) se transformă în postul de pictor executant III (M);

D. De asemenea, vă rugăm să aprobaţi următoarele:

a) Serviciu Deservire scenă se redenumeşte în Serviciu Producţie;

b) Atributul de şef Serviciu Personal artistic se atribuie funcţiei de actor I (S), în locul celeu de regizor artistic I (S), ambele posturi fiind vacante.


Anexăm la prezentul referat Statul de funcţii şi Organigrama  Teatrului German de Stat Timişoara 
propuse spre aprobare.

